ประกาศกระทรวงอุตสาหกรรมประกาศกระทรวงอุตสาหกรรมฉบับที่๒๒๕๕ (พ.ศ. ๒๕๔๐)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ.๒๕๑๑เรื่องแก้ไขมาตรฐานผลิตภัณฑ์อุตสาหกรรมสีเทียน(แก้ไขครั้งที่ ๑)---------- โดยที่เป็นการสมควรแก้ไขเพิ่มเติมมาตรฐานผลิตภัณฑ์อุตสาหกรรมสีเทียนมาตรฐานเลขที่ มอก. ๑๑๔๙-๒๕๓๖ อาศัยอำนาจตามความในมาตรา๑๕ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑รัฐมนตรีว่าการกระทรวงอุตสาหกรรมออกประกาศแก้ไขเพิ่มเติมมาตรฐานผลิตภัณฑ์อุตสาหกรรม สีเทียน มาตรฐานเลขที่ มอก.๑๑๔๙-๒๕๓๖ ท้ายประกาศกระทรวงอุตสาหกรรม ฉบับที่ ๑๘๗๘ (พ.ศ. ๒๕๓๖) ลงวันที่ ๒๓เมษายน พ.ศ. ๒๕๓๖ ดังต่อไปนี้ ๑. ให้แก้หมายเลขมาตรฐานเลขที่ "มอก.๑๑๔๙-๒๕๓๖" เป็น "มอก. ๑๑๔๙-๒๕๔๐" ๒. ให้ยกเลิกความในข้อ ๔.๕และให้ใช้ความต่อไปนี้แทน "๔.๕ ความคงทนของสีต่อแสง เมื่อทดสอบตามข้อ๘.๔ แล้ว ค่าการเปลี่ยนแปลงสีของชิ้นทดสอบต้องไม่ต่ำกว่าเกรย์สเกล ระดับ ๓" ๓. ให้ยกเลิกความในข้อ ๗.๒.๔และให้ใช้ความต่อไปนี้แทน "๗.๒.๔การชักตัวอย่างและการยอมรับสำหรับการทดสอบสารเป็นพิษ ๗.๒.๔.๑ให้ชักตัวอย่างโดยวิธีสุ่มจากรุ่นเดียวกันจำนวน ๑ หน่วยภาชนะบรรจุ แล้วชักตัวอย่างจากภาชนะบรรจุตามจำนวนที่กำหนดในตารางที่๓ โดยพยายามให้ได้สีต่างกัน หมายเหตุถ้าตัวอย่างแต่ละสีไม่เพียงพอสำหรับการทดสอบ ให้ชักตัวอย่างจากรุ่นเดียวกันและเป็นสีเดียวกันกับครั้งแรกเพิ่มเติมให้เพียงพอสำหรับการทดสอบและในการทดสอบให้ใช้ตัวอย่างรวมสำหรับแต่ละสี ๗.๒.๔.๒ ตัวอย่างทุกตัวอย่างต้องเป็นไปตามข้อ ๔.๔จึงจะถือว่าสีเทียนรุ่นนั้นเป็นไปตามเกณฑ์ที่กำหนด" ๔. ให้เพิ่มความต่อไปนี้เป็นข้อ ๘.๔ "๘.๔ ความคงทนของสีต่อแสง ๘.๔.๑ เครื่องมือและอุปกรณ์ ๘.๔.๑.๑เครื่องเร่งภาวะที่ใช้แสงคาร์บอนอาร์กหรือแสงซีนอนอาร์ก ๘.๔.๑.๒เกรย์สเกลสำหรับประเมินค่าการเปลี่ยนแปลงสีตามมาตรฐานผลิตภัณฑ์อุตสาหกรรม วิธีทดสอบสิ่งทอ :ความคงทนของสี เล่ม ๑๔ การใช้เกรย์สเกล มาตรฐานเลขที่ มอก. ๑๒๑ เล่ม ๑๔ ๘.๔.๑.๓ ผ้าสีมาตรฐาน ๒ที่เป็นไปตามมาตรฐานผลิตภัณฑ์อุตสาหกรรม วิธีทดสอบสิ่งทอ : ความคงทนของสี เล่ม ๒ความคงทนของสีต่อแสง (แสงซีนอนอาร์ก) มาตรฐานเลขที่ มอก. ๑๒๑ เล่ม ๒มีรูปร่างและขนาดอย่างเดียวกับชิ้นทดสอบตามข้อ ๘.๔.๒ ๘.๔.๑.๔ กระดาษวาดเขียนที่มีน้ำหนักมาตรฐาน ๑๐๐กรัมต่อตารางเมตร ที่มีคุณภาพเป็นไปตามมาตรฐานผลิตภัณฑ์อุตสาหกรรมกระดาษพิมพ์และเขียน มาตรฐานเลขที่ มอก. ๒๘๗ ๘.๔.๑.๕ กระดาษทึบแสง หรือวัสดุทึบแสงอย่างอื่นเช่น แผ่นอะลูมิเนียมบาง แผ่นกระดาษแข็งหุ้มด้วยอะลูมิเนียมเปลว ๘.๔.๒ การเตรียมชิ้นทดสอบ นำสีเทียนตัวอย่างไประบายสีบนกระดาษวาดเขียนที่วางอยู่บนกระจกอย่างสม่ำเสมอและทั่วถึงโดยทำซ้ำ ๆกันในทิศทางซ้ายและขวาขึ้นบนและลงล่าง แล้วตัดเป็นชิ้นทดสอบขนาดที่เหมาะสมสำหรับการผึ่งแสงในเครื่องเร่งภาวะและการประเมินค่าการเปลี่ยนแปลงสีด้วยเกรย์สเกล ๘.๔.๓ วิธีทดสอบ ๘.๔.๓.๑ นำชิ้นทดสอบและผ้าสีมาตรฐาน ๒ ไปผึ่งแสงในเครื่องเร่งภาวะ* โดยวางชิ้นทดสอบและผ้าสีมาตรฐาน ๒ เรียงกันและใช้กระดาษทึบแสงปิดชิ้นทดสอบและผ้าสีมาตรฐาน ๒ ไว้ครึ่งหนึ่ง (ดูรูปที่ ๓) หมายเหตุ *หมายถึง ให้ใช้อุณหภูมิแบล็กพาเนล ๓๗องศาเซลเซียส + ๕ องศาเซลเซียส และความชื้นสัมพัทธ์ไม่เกินร้อยละ๕๐ ๘.๔.๓.๒ สังเกตการเปลี่ยนแปลงสีของผ้าสีมาตรฐาน ๒เป็นระยะๆ และเมื่อผ้าสีมาตรฐาน ๒มีค่าการเปลี่ยนแปลงสีเท่ากับเกรย์สเกลระดับ ๔ ให้ยุติการผึ่งแสง ๘.๔.๓.๓นำชิ้นทดสอบไปประเมินค่าการเปลี่ยนแปลงสีด้วยเกรย์สเกล ๘.๔.๔ การรายงานผล รายงานค่าการเปลี่ยนแปลงสีของชิ้นทดสอบ" ๕. ให้เพิ่มรูปต่อไปนี้เป็นรูปที่ ๓[ดูข้อมูลจากภาพกฎหมาย] ทั้งนี้ให้มีผลเมื่อพ้นกำหนด ๑๒๐ วัน นับแต่วันที่ประกาศในราชกิจจานุเบกษา เป็นต้นไป ประกาศณ วันที่ ๒๙ พฤษภาคม พ.ศ. ๒๕๔๐ กร ทัพพะรังสี รัฐมนตรีว่าการกระทรวงอุตสาหกรรม[รก.๒๕๔๐/๕๗ง/๑๒/๑๗ กรกฎาคม ๒๕๔๐] อัมพิกา/แก้ไข